text: Lors se feri Marcadigas
   Si anemis ou plus grant tas.
   Moult durement les assailloit;
   Car de très grant vaillance estoit
   Et de très grant apensement.
   Souvent avoit l'ueill à sa gent.
   Quant aucun en véoit retraire,
   Ne vous sarois je pas retraire
   Comment les savoit ravoiier
   PageV01P029
   Et à droit d'armes ensaigner.
   Quant il véoit qu'il en ert poins,
   Souvent li ot valu cis poins.
   À paines fust nus si doutiex,
   Qui fesist mal devant ses iex,
   Tant que il cuidast ne seüst
   Que Marcadigas près li fust;
   Car en son bon ensaignement
   Prenoient tel apensement,
   Que il plus honte redoutoient
   Que il à mourir ne faisoient.
  